Хачу адзначыць, што вырасціць такія кветкі — справа нялёгкая. Я назіраю, як яны кожнай восенню рыхтуюць ружы да зімы, старанна ўкрываючы іх, а вясной адкрываюць тады, калі ўжо цяпло надыходзіць. Карацей, зрабіць трэба ўсё ў тэрмін, каб часам замаразак не знішчыў. Не менш клопату і летам — прапалоць, падкарміць, паліць. І, калі ласка, — вось яна, незвычайная прыгажосць! Любуйцеся.